### Resume

Den besluttede ombygning af krydset Boulevarden-Vardevej kræver en flytning af pølsevognen der er placeret på vejarealet i krydset. Pølsevognens placering har tidligere været politisk behandlet og forvaltningen har deraf haft en del dialog med ejerne af pølsevognen.

### Sagsfremstilling

[adresse] indebærer, at både den fremtidige kombinerede venstresvings- og ligeudbane, højresvingsbane samt cykelstien forlægges mod vest, hvor pølseboden er placeret i dag. Dette medfører en flytning af pølsevognen.

Teknisk udvalg godkendte 4. oktober 2022 pkt. 219, krydsombygning Boulevarden- [adresse], visualisering af pølsevogn. I sagen besluttes det at placere pølsevognen i parken ved siden af krydset [adresse].

Teknisk udvalg behandlede 13. december 2022 pkt. 275, anlægsbevilling – krydsombygning Otto Mikkelsen. Under behandlingen var der dialog om, at formanden og forvaltningen tog en fornyet dialog med pølsevognsejerne på baggrund af deres henvendelse om ønske til en anden placering af pølsevognen.

Formanden og forvaltningen afholdt møde med ejerne 20. december 2022. Ejerne ønskede en placering af pølsevognen på [adresse] i stedet for parken. Dette begrundet i bedre synlighed og mulighed for parkering.

Teknisk udvalg tog til efterretning 17. januar 2023 pkt. 7, genplacering af pølsevogn fra [adresse], Vejle, at der arbejdes videre med en placering af pølsevognen på [adresse].

Placeringen på [adresse] har vist sig at blive omkostningstung, da der ligger store ledninger i jorden, som vil skulle flyttes, hvis der skal placeres en pølsevogn længst ud mod [adresse]. Desuden har der også været udfordringer med at komme til enighed omkring hvordan beplantningen skulle fremstå ind imod AAB. Ejerne af pølsevognen har ønsket synlighed af pølsevognen, og har derfor ikke været interesseret i en placering længere nede af [adresse], hvor man kunne gå fri af de store ledninger i jorden.

Ejerne af pølsevognen er desuden selv kommet med forslag til placering af pølsevognen på arealer beliggende på den sydlige del af [adresse]. De foreslåede arealer, er arealer, hvor der ligger andre planer for områderne og kan derfor ikke komme i spil, for at undgå yderligere flytninger af pølsevognen.

Der har løbende været en positiv dialog mellem forvaltningen og ejerne af pølsevognen. Senest har dialogen været omkring muligheden for at placere pølsevognen på den oprindeligt besluttet placering i parken med facaden placeret vinkelret på [adresse]. Denne placering kan ejerne se sig i, hvis der kan laves 5 tidsbegrænsede parkeringspladser, 1 time, 9-22 alle ugens dage.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Projektet skal forbedre trafikafviklingen på vejfirkanten, så [adresse] en gang i fremtiden kan friholdes for gennemkørende trafik til gavn for cykler, gående og udviklingen af bylivet.

### Teknik- og Miljødirektøren indstiller,

|  |  |
| --- | --- |
| at | pølsevognen flyttes til parken ved krydset [adresse], og der laves tidsbegrænsning på 5 p-pladser langs [adresse], eller |
| at | forpagtningen på pølsevognen opsiges med 3 mdr. varsel, jf. kontraktvilkårene. |

### Beslutning

2. at godkendt, med den bemærkning at lejemålet opsiges, således at lejemålet ophører ved udgangen af marts.

Alvin Christiansen stemte imod, idet han mener at placeringen jf. 1. at er den rette løsning.